CELEX: 62015TN0269
Language: el
Date: 2015-05-28 00:00:00
Title: Υπόθεση T-269/15: Προσφυγή της 28ης Μαΐου 2015 — Novartis Europharm κατά Επιτροπής

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/36
            
         Προσφυγή της 28ης Μαΐου 2015 — Novartis Europharm κατά Επιτροπής
   (Υπόθεση T-269/15)
   (2015/C 279/45)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Novartis Europharm Ltd (Camberley, Ηνωμένο Βασίλειο) (εκπρόσωπος: C. Schoonderbeek, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση· και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδά της και στα έξοδα της Novartis.
            
         
      Λόγοι και κύρια επιχειρήματα
   
   Με την παρούσα προσφυγή, η προσφεύγουσα ζητεί την ακύρωση της αποφάσεως της Επιτροπής C(2015) 1977 τελικό της 18ης Μαρτίου 2015 για τη χορήγηση στην Pari Pharma άδειας κυκλοφορίας για το προοριζόμενο για ανθρώπινη χρήση φάρμακο «Vantobra — tobramycine».
   Προς στήριξη της προσφυγής της, η προσφεύγουσα προβάλλει δύο λόγους ακυρώσεως.
   
               1.
            
            
               Με τον πρώτο λόγο προβάλλεται ότι η απόφαση της Ευρωπαϊκής Επιτροπής είναι παράνομη καθότι προσβάλλει τα δικαιώματα εμπορικής αποκλειστικότητας ορφανού φαρμάκου της Novartis Europharm Ltd. για το προϊόν της TOBI Podhaler βάσει του άρθρου 8, παράγραφος 1, του κανονισμού (ΕΚ) 141/2000 (1), διότι η περίοδος εμπορικής αποκλειστικότητας του ορφανού φαρμάκου δεν έχει ακόμα λήξει, ενώ δεν πληρούνται οι όροι για τη χορήγηση παρεκκλίσεως από την εμπορική αποκλειστικότητα βάσει του άρθρου 8, παράγραφος 3, του ίδιου κανονισμού.
            
         
               2.
            
            
               Με τον δεύτερο λόγο προβάλλεται ότι η απόφαση της Ευρωπαϊκής Επιτροπής είναι επίσης παράνομη καθότι δεν περιέχει αιτιολογία όπως απαιτούν το άρθρο 296 της Συνθήκης για τη Λειτουργία της Ευρωπαϊκής Ένωσης και το άρθρο 81, παράγραφος 1, του κανονισμού (ΕΚ) 726/2004 (2).
            
         
      (1)  Κανονισμός (ΕΚ) 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (ΕΕ L 18, της 22.1.2000, σ. 1).
   
      (2)  Κανονισμός (ΕΚ) 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (ΕΕ L 136, της 30.4.2004, σ. 1).